Σκακιστικός Όμιλος Πολίχνης

Ο Σκακιστικός Όμιλος Πολίχνης είναι το μόνο αναγνωρισμένο από Γενική Γραμματεία Αθλητισμού σκακιστικό σωματείο του Δ. Παύλου Μελά. Ιδρύθηκε το 1997 και από τότε έχει εδραιωθεί ως μία από τις πιο δυνατές ομάδες της Θεσσαλονίκης. Συνεργάσθηκε για πολλά χρόνια με τον Ε.Σ.Ο. Επίκουρος Πολίχνης, του οποίου η σκακιστική ομάδα λειτουργούσε ως φυτώριο για αυτή του Σκακιστικού Oμίλου Πολίχνης.

 Αυτή τη περίοδο ο δυνατότερος παίκτης του συλλόγου είναι ο Τάντσης Γεώργιος με εθνικό έλο 2190 και διεθνές έλο 2365, ενώ βρίσκεται 43ος στην κατάταξη ανάμεσα σε όλους τους Έλληνες σκακιστές. Αξιοσημείωτος επίσης είναι ο ομοσπονδιακός μαιτρ Αριστοτέλης Θεοφιλόπουλος, ο οποίος κατατάσσεται 369ος ανάμεσα σε Έλληνες παίκτες με έλο 2031 ελληνικό / 2089 διεθνές. Η μεγαλύτερη ανάδειξη του Σ.Ο. Πολίχνης μπορεί να θεωρηθεί η Αναστασία Αβραμίδου, η οποία ξεκίνησε τη καριέρα της εδώ και κέρδισε το Πανευρωπαϊκό Πρωτάθλημα Κοριτσιών κάτω των 12 ετών πριν στη συνέχεια αποχωρήσει για τη Πνευματική Στέγη Περιστερίου. Διοικητικό συμβούλιο: Πρόεδρος: Αρζουμανίδης Ισαάκ Αντιπρόεδρος: Διαμαντόπουλος Γεώργιος Γενικός Γραμματέας: Αμανατίδου Εύα Ταμίας: Άμπσι Ηλίας Έφορος Αγώνων: Μπιμπικας Ευάγγελος Υπεύθυνος υλικού: Ασλανίδης Γεώργιος Μέλη: Πελιβανίδης Γεώργιος, Δουβλετής Χαράλαμπος, Πιπέρογλου Άγγελος. Από τις 27 μέχρι τις 29 Απριλίου έλαβαν μέρος τα Πανελλήνια Σχολικά Πρωταθλήματα Σκάκι, με τον Σ.Ο. Πολίχνης να έχει εκπροσώπηση από πολλούς αθλητές. Στο ομαδικό πρωτάθλημα, το 4ο Γυμνάσιο Νεάπολης, του οποίου όλοι οι παίκτες ήταν αθλητές του Σ.Ο. Πολίχνης (Ιωάννης Γιαννακός, Αναστάσιος Σαμακάς, Σταύρος Σαμακάς, Μαρία Χαραλαμπίδου), τερμάτισε στη 5η θέση με 2 νίκες, 4 ισοπαλίες, και 0 ήττες. Συμμετείχε επίσης το 2ο Γυμνάσιο Εκπαιδευτηρίων Μαντουλίδη, του οποίου παίκτης ήταν ο αθλητής του Σ.Ο. Πολίχνης Νικόλαος Γουλούτης. Κατέκτησε τη 2η θέση στην ομαδική κατάταξη έχοντας 3 νίκες, 2 ισοπαλίες, και 1 ήττα, με τον Γουλούτη να πετυχαίνει το απόλυτο σκορ: 6 ατομικές νίκες σε 6 αγώνες. Στα Δημοτικά, ο μαθητής Ε' Δημοτικού Ελευθέριος Κυριακίδης εκπροσώπησε το 10ο Συκεών, το οποίο τερμάτισε στη 10η θέση με 3 νίκες, 2 ισοπαλίες, και 1 ήττα. Ο ίδιος πέτυχε 5 στα 6 σε ατομικό επίπεδο. Στο ατομικό πρωτάθλημα, ορισμένοι από τους παίκτες του Σ.Ο. Πολίχνης διακρίθηκαν. Στη Γ' Γυμνασίου ο Νικόλαος Γουλούτης τερμάτισε 2ος στη γενική κατάταξη και η Μαρία Χαραλαμπίδου αναδείχθηκε 2ο κορίτσι, ενώ στην Ε' Δημοτικού ο Παναγιώτης-Μάριος Νικολάκης τερμάτισε 2ος στη γενική κατάταξη. Μερικοί από τους υπόλοιπους αθλητές του Σ.Ο. Πολίχνης που συμμετείχαν ήταν: Χριστίνα Μαυρίδου (Γ' Γυμνασίου, 7ο κορίτσι), Σταύρος Σαμακάς (Γ' Γυμνασίου, 16ος), Αναστάσιος Σαμακάς (Α' Γυμνασίου, 16ος). Το καλοκαίρι, ο Σκακιστικός Όμιλος Πολίχνης συμμετείχε στην Α' Εθνική κατηγορία, η οποία έλαβε μέρος από τις 2 μέχρι τις 7 Ιουλίου. Τερμάτισε στην 21η θέση με 2 νίκες, 2 ισοπαλίες, και 3 ήττες.. Ο πιο πετυχημένος παίκτης της ομάδας στη διοργάνωση ήταν ο Παναγιώτης-Μάριος Νικολάκης, ο οποίος πέτυχε 6.5 στους 7 βαθμούς στη σκακιέρα κάτω των 12 ετών. Συμμετοχές σε Α' Εθνική Κατηγορία:2009 (17η), 2011 (28η), 2012 (19η), 2013 (21η), 2014 (12η), 2015 (22η) Προκριματικός Όμιλος Α' Εθνικής Κατηγορίας:2η θέση: 2011, 2012, 2014 , 3η θεση: 2023 Διασυλλογικό Β' Εθνικής Κατηγορίας:1η θέση: 2004 2η θέση: 2006 3η θέση: 2003, 2005 2023: Πρωταθλητές ΕΣΣΘ-Χ στην κατηγορία U8 , δευτεραθλητές στην κατηγορία U10 20. [1]